C 47/94
HU
Az Európai Unió Hivatalos Lapja
2023.2.7.
2022. július 6., szerda
23.
ösztönzi a hatóságokat, hogy fokozzák az eltűnt személyekkel kapcsolatos együttműködést és adatmegosztást, gondoskodjanak a polgári áldozatok családjainak kárpótlásáról és az arra vonatkozó garanciákról, hogy az esetek nem ismétlődnek meg, valamint nemzeti és regionális szinten egyaránt biztosítsák a menekültek és a lakóhelyüket elhagyni kényszerült belső menekültek biztonságos és fenntartható visszatérését, jogaik teljes körű tiszteletben tartását és tulajdonuk visszaszolgáltatását, valamint a vissza nem szolgáltatható tulajdonért járó kártérítést; 24. üdvözli a helyi és nemzetközi szervezetek, köztük az eltűnt személyekkel foglalkozó nemzetközi bizottság arra irányuló erőfeszítéseit, hogy felderítsék a volt Jugoszlávia területén az 1990-es években zajlott konfliktusok során eltűnt több mint 30 000 személyt, valamint a srebrenicai népirtás több mint 8 000 áldozatát; emlékeztet arra, hogy 7 200 személy továbbra sem került elő; 25. üdvözli és támogatja a bosznia-hercegovinai büntető törvénykönyv – a helyi szereplők által elfogadott javaslat hiányában – a főképviselő által beiktatott azon módosításait, amelyek tiltják a háborús bűnösök dicsőítését, valamint a népirtás, az emberiesség elleni bűncselekmények és a háborús bűncselekmények tagadását; elítél és elutasít minden arra irányuló kísérletet, hogy ne hajtsák végre ezt a határozatot; határozottan elítéli a történelmi revizionizmus minden formáját, a háborús bűncselekmények tagadását, bagatellizálását vagy dicsőítését, ideértve a nemzetközi és nemzeti bíróságok határozatainak be nem tartását; szorgalmazza a módosítások gyors végrehajtását és a népirtás tagadásának hatékony kivizsgálását és büntetőeljárás alá vonását; 26. megismétli, hogy a népirtás tagadása, a háborús bűncselekmények és háborús bűnösök ünneplése, valamint a regionális stabilitás és megbékélés veszélyeztetése ellentétes az európai értékekkel és törekvésekkel; ennek fényében határozottan elítéli a 2022.
január 9-én, a „Boszniai Szerb Köztársaság napján” bekövetkezett, a bosznia-hercegovinai alkotmányt sértő lázító eseményeket; elítéli a mosztari partizánok temetőjében és műemlékénél elkövetett sírgyalázásokat is, és felszólítja a hatóságokat, hogy alaposan vizsgálják ki ezt, és állítsák bíróság elé az elkövetőket; Reformfolyamat 27. sürgeti Bosznia-Hercegovina politikai szereplőit, hogy tegyenek előrelépést az ország Unióhoz való közeledéséhez szükséges igazságügyi, választási, közigazgatási és gazdasági reformok terén, és a folyamatba vonják be a civil társadalmat; elítél minden olyan kísérletet, amely e reformok megakasztására irányul, ennélfogva lassítja Bosznia-Hercegovina uniós csatlakozási kritériumoknak való megfelelését és veszélybe sodorja az IPA III keretében nyújtott uniós finanszírozáshoz való hozzáférést, amelynek szigorú feltételeken kell alapulnia, és a különböző hatóságok együttműködésétől függ; 28. hangsúlyozza, hogy az IPA III keretében nyújtott finanszírozást modulálni kell vagy akár fel kell függeszteni a jogállamiság és az alapvető jogok területén – többek között a korrupció és a szervezett bűnözés elleni küzdelem, valamint a tömegtájékoztatás szabadsága terén – a fejlődés jelentős visszaesése vagy annak folyamatos hiánya esetén, és felhívja a Bizottságot, hogy az Európai Számvevőszék 01/2022. sz. különjelentésének ajánlásaival összhangban dolgozzon ki iránymutatásokat az alkalmazására vonatkozóan; ezzel összefüggésben kéri az Uniót és a nyugat-balkáni országokat, hogy hozzák létre az Európai Ügyészséggel folytatott hatékony együttműködés keretét; 29. üdvözli, hogy a közelmúltban 600 millió EUR értékben függesztettek fel az Vc folyosóval kapcsolatos, a Boszniai Szerb Köztársaság entitásában zajló projekteket, és emlékeztet arra, hogy ezeket a pénzeszközöket csak azt követően utalják ki, hogy a Boszniai Szerb Köztársaság entitásának képviselői teljes mértékben visszatérnek az állami intézményekbe; kéri, hogy alaposan gondolják át és vizsgálják meg a Boszniai Szerb Köztársaság entitásában és azon belül végrehajtandó valamennyi uniós finanszírozású projektet és támogatást – többek között a makroszintű pénzügyi támogatást – annak érdekében, hogy befagyasszák az entitás hatóságainak javát szolgáló közvetlen és közvetett finanszírozást; megjegyzi, hogy a német kormány a Boszniai Szerb Köztársaság entitása négy, összesen 105 millió EUR értékű infrastrukturális projektjének felfüggesztéséről döntött; 30. mély sajnálatát fejezi ki a 2022.
április 22-én Stolac közelében bekövetkezett erős földrengés okozta károk és halálesetek miatt; 31. emlékeztet arra, hogy fontos tiszteletben tartani a rendszeres választások demokratikus elvét; hangsúlyozza annak fontosságát, hogy 2022-ben az ütemtervnek megfelelően tisztességes, nyílt, átlátható és inkluzív választásokat tartsanak, és nyomatékosan kér minden politikai szereplőt, hogy tartózkodjon a választások megbénítására való felszólítástól, és tegye lehetővé a polgárok számára demokratikus választásuk kifejezését; szorgalmazza a választások integritására vonatkozó jogszabályok időszerű parlamenti jóváhagyását; emlékeztet arra, és sajnálatát fejezi ki amiatt, hogy az állami költségvetés elfogadásának folyamatos késedelme miatt a választási forrásokat nem biztosították időben; hangsúlyozza, hogy a hiteles választások megtartása és az eredmények végrehajtása a jól működő demokrácia kulcsfontosságú jellemzője, és követelmény az Unióhoz csatlakozni kívánó bármely ország számára; üdvözli a Főképviselő Hivatalának 2022. június 7-i határozatát, amely szerint teljes mértékben él megbízatásával annak érdekében, hogy biztosítsa a boszniai polgárok szabad és tisztességes választásokhoz fűződő alapvető politikai jogait a szükséges költségvetés elfogadásával, mivel azt a nemzeti hatóságok elmulasztották megtenni;